Frater V., dictus abbas de Escarleiis, universis ad quos littere iste perseverint, in Domino salutem. Universitati vestre notum facimus quod Reinaudus Motoz et Maria, uxor ejus, laudantibus liberis suis, vendiderunt domino P. Dei gratia Senonensis archiepiscopo, quicquid habebant in parrochia de Chaumoth, tam in decimis quam in redditibus aliis; et habuerunt pro hoc centum libras monete proviniensis. Quod totum Odo Brulez et Isembardus, filius ejus, milites, de quorum feodo predicta erant, in presentia nostra constituti, laudaverunt et quicquid juris in predictis habebant, fide interposita, quitaverunt. Et ut hoc in posterum ratum habeatur, ad petitionem parcium presentem cartam scribi et sigilli nostri impressione fecimus muniri. Actum, anno incarnati Verbi Mº CCº VIIIº.